ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ

ΔΙΟΙΚΗΣΗ 6ης Υ.ΠΕ ΠΕΛΟΠΟΝΝΗΣΟΥ,ΙΟΝΙΩΝ ΝΗΣΩΝ,ΗΠΕΙΡΟΥ & ΔΥΤ.ΕΛΛΑΔΑΣ

ΓΕΝΙΚΟ ΝΟΣΟΚΟΜΕΙΟ ΚΟΡΙΝΘΟΥ

Λ.ΑΘΗΝΩΝ 53,20132

ΔΙΕΥΘΥΝΣΗ ΔΙΟΙΚΗΤΙΚΗΣ –ΟΙΚΟΝΟΜΙΚΗΣ ΥΠΗΡΕΣΙΑΣ

ΤΜΗΜΑ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ

ΠΛΗΡΟΦ: Αν.Γιαλούρη-Δ.Μπράμη **ΑΔΑ:Ω23Δ4690Β5-Ι7Ο**

ΤΗΛ: 2741361805-923

FAX: 2741020529

ΑΡ.ΠΡ. 10640/27-03-2018 **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΠΡΟΚΗΡΥΞΗ ΘΕΣΕΩΝ ΚΛΑΔΟΥ ΙΑΤΡΩΝ Ε.Σ.Υ**.

Το Γενικό Νοσοκομείο Κορίνθου έχοντας υπόψη:

1)Τις διατάξεις του άρθρου 26 του Ν.1397/1983 «Εθνικό Σύστημα Υγείας» (ΦΕΚ.143/Α/1983)όπως αντικαταστάθηκε από το τέταρτο άρθρο του Ν.4528/2018 (ΦΕΚ.50/Α/16-03-2018).

2)Τις διατάξεις του άρθρου 43 του Ν.1759/1988 (ΦΕΚ.50/Α/1988) όπως τροποποιήθηκε με τις διατάξεις του άρθρου 29 του Ν.4461/17 (ΦΕΚ.38/Α/2017).

3)Τις διατάξεις του άρθρου 65 του Ν.2071/92 όπως έχει τροποποιηθεί και ισχύει και τις διατάξεις της παρ.1 του άρθρου 69 του Ν.2071/1992 (Α΄123) όπως αντικαταστάθηκε με την παρ.1 του άρθρου 35 του Ν.4368/2016 (ΦΕΚ.21/Α/2016).

4) Τις διατάξεις του Ν.2194/94 (ΦΕΚ.34/Α/94), τις διατάξεις του άρθρου 5, παρ.3 του Ν.2345/95

(ΦΕΚ.213/Α/1995) και τις διατάξεις των άρθρων 23 και 34 του Ν.2519/97 (ΦΕΚ.165/Α/1997) όπως έχουν τροποποιηθεί και ισχύουν.

5) Τις διατάξεις του Ν.2716/99 (ΦΕΚ.96/Α/1999).

6) Τις διατάξεις του άρθρου 21 του Ν.2737/99 (ΦΕΚ.174/Α/1999)

7) Τις διατάξεις του Ν.2889/01 (ΦΕΚ.37/Α/2001), του Ν.3204/03 (ΦΕΚ.296/Α/2003), του Ν.3106/03 (ΦΕΚ.30/Α/2003) και του Ν.3209/03 (ΦΕΚ.304/Α/2003).

8) τις διατάξεις του Ν.3329/05 (ΦΕΚ.81/Α/2005) και τις διατάξεις του Ν.3527/07 (ΦΕΚ.25/Α/2007)

9)Τις διατάξεις του Π.Δ.63/2005 (ΦΕΚ.98 Α’) «Κωδικοποίηση της νομοθεσίας για την Κυβέρνηση και τα Κυβερνητικά όργανα», όπως τροποποιήθηκε και ισχύει.

10)Tις διατάξεις του Ν.3754/09 (ΦΕΚ.43/Α/2009), του Ν.3868/10 (ΦΕΚ.129/Α/2010) και του Ν.3896/2010 (ΦΕΚ.207/Α/2010), όπως έχουν τροποποιηθεί και ισχύουν.

11) Tις διατάξεις του Ν.3918/11 (ΦΕΚ.31/Α/2011), τις διατάξεις του Ν.4025/11 (ΦΕΚ.228/Α/2011) και τις διατάξεις του Ν.3984/11 (ΦΕΚ.150/Α/2011).

12) τις διατάξεις του Ν.4052/12 (ΦΕΚ.41/Α/2012).

13) τις διατάξεις του Ν.4238/14 (ΦΕΚ.38/Α/2014), του Ν.4272/14 (ΦΕΚ.145/Α/2014) και τις διατάξεις του Ν.4316/14 (ΦΕΚ.270/Α/2014).

14)τις διατάξεις του Ν.4325/15 (ΦΕΚ.47/Α/2015).

15)Τις διατάξεις του Π.Δ.73/2015 (ΦΕΚ.116 Α’) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών».

16)Την υπ’αριθμ.Υ25/6-10-2015 (ΦΕΚ.2144 Β’) απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Υγείας Παύλο Πολάκη».

17) Τις διατάξεις του ν. 4368/2016 (ΦΕΚ.21/21-02-2016 τ.Α’).

18)Τις διατάξεις του άρθρου 35 και 36 του Ν.4486/2017 (ΦΕΚ.115/Α/2017)

19) Τις διατάξεις της παρ.4 του άρθρου 49 του Ν.4508/2017 (ΦΕΚ.200/Α/2017)

20) Τις διατάξεις των άρθρων 7 και 8 του Ν.4498/2017 (ΦΕΚ.172/Α/16-11-2017) όπως τροποποιήθηκε με τις διατάξεις του άρθρου ένατου του Ν.4517/2018 (ΦΕΚ.22/Α/08-02-2018)

21)Την υπ΄αριθμ.Γ4α/Γ.Π.οικ.4044/17-01-2018 (ΦΕΚ.116/Β/2018) Υπουργική απόφαση «Καθορισμός κριτηρίων επιλογής και διαδικασία υποβολής υποψηφιοτήτων, αξιολόγησης και επιλογής για θέσεις κλάδου ιατρών και οδοντιάτρων Ε.Σ.Υ.» (ΑΔΑ:6ΔΔΙ465ΦΥΟ-Ν7Ο) όπως τροποποιήθηκε με την υπ΄αριθμ.Γ4α/ΓΠ οικ.13274/13-02-2018 (ΦΕΚ.548/Β/2018) όμοια (ΑΔΑ:6ΚΓ465ΦΥΟ-ΕΙΣ).

22)Την υπ΄αριθμ.Γ4α/Γ.Π.οικ.13273/13-02-2018 (ΦΕΚ.621/Β/2018)Υπουργική απόφαση «Διαδικασία προκήρυξης θέσεων ιατρών και οδοντιάτρων Ε.Σ.Υ.» (ΑΔΑ: ΩΑΚΓ465ΦΥΟ-Κ5Κ)

23)Την υπ΄αριθμ.Γ4α/Γ.Π.οικ.20585/09-03-2018 εγκύκλιο σχετικά με τη διαδικασία προκήρυξης και υποβολής υποψηφιότητας για την πλήρωση θέσεων ιατρών κλάδου Ε.Σ.Υ. (ΑΔΑ: ΩΝ2Φ465ΦΥΟ-1ΘΖ)

24)Την υπ΄αριθμ.Γ4α/Γ.Π.οικ.23273/19-03-2018 συμπληρωματική εγκύκλιο σχετικά με τη διαδικασία προκήρυξης θέσεων ιατρών κλάδου Ε.Σ.Υ. και υποβολής υποψηφιοτήτων (ΑΔΑ: 94ΑΟ465ΦΥΟ-Θ3Χ)

25)Το αρ.πρ.Γ4α/Γ.Π.οικ.23727/20-03-2018 έγγραφο του Υπουργού Υγείας και Αν/τη Υπουργού Υγείας με θέμα «Διευκρινήσεις σχετικά με την υποβολή υποψηφιότητας ιατρών κλάδου ΕΣΥ σε νέα προκήρυξη».

26)Το από 19/03/2018 μήνυμα ηλεκτρονικού ταχυδρομείου της 6ης Υ.ΠΕ. με θέμα «Απόφαση έγκρισης θέσεων ειδικευμένων ιατρών κλάδου Ε.Σ.Υ».

27)Την υπ’αριθμ.Γ4α/Γ.Π./21989/16-03-2018 απόφαση έγκρισης για προκήρυξη δύο (2) θέσεων ειδικευμένων ιατρών του κλάδου Ε.Σ.Υ. του Υπουργού Υγείας και του Αν/τη Υπουργού Υγείας.

28)Την αρ.πρ.Υ4α/οικ.112159/23-11-2012 (ΦΕΚ.3284/Β/10-12-2012) κοινή Υπουργική Απόφαση

« Οργανισμός του Γενικού Νοσοκομείου Κορίνθου».

29) Την αρ.Α2β/Γ.Π.50339/26-07-2016 απόφαση του Υπουργού Υγείας και του Αν/τη Υπουργού Υγείας με θέμα «Διορισμός Διοικήτριας στο Γ.Ν. Κορίνθου, αρμοδιότητας της 6ης Υ.ΠΕ. Πελοποννήσου, Ιονίων Νήσων, Ηπείρου και Δυτικής Ελλάδας (ΦΕΚ.436/Υ.Ο.Δ.Δ./2016)

30) Την αριθμ.10/22-03-2018 Θ:1ο απόφαση Δ.Σ. του Νοσοκομείου μας.

**Π Ρ Ο Κ Η Ρ Υ Σ Σ Ε Ι**

Για πλήρωση τις παρακάτω επί θητεία θέσεις ειδικευμένων ιατρών του κλάδου Ε.Σ.Υ. **για το Γενικό Νοσοκομείο Κορίνθου:**

**- Μία (1) θέση ειδικευμένου ιατρού, ειδικότητας ΧΕΙΡΟΥΡΓΙΚΗΣ με αποδεδειγμένη εμπειρία και γνώση στην επείγουσα ιατρική ή εξειδίκευση στη Μ.Ε.Θ. (για το Τ.Ε.Π.) με βαθμό Διευθυντή.**

**- Μία (1) θέση ειδικευμένου ιατρού, ειδικότητας ΨΥΧΙΑΤΡΙΚΗΣ,**

**με εισαγωγικό βαθμό Επιμελητή Β’.**

**\***Σε θέσεις ειδικευμένων ιατρών Ε.Σ.Υ., που προκηρύσσονται μέχρι τις 31 Δεκεμβρίου 2018, δεν μπορούν να θέσουν υποψηφιότητα ιατροί που υπηρετούν σε άλλη θέση ειδικευμένου ιατρού Ε.Σ.Υ., εκτός εάν παραιτηθούν από τη θέση που κατέχουν μέχρι τη λήξη της προθεσμίας υποβολής των δικαιολογητικών της παρούσας προκήρυξης (άρθρο 49 παρ.4 του Ν.4508/2017,ΦΕΚ.200/Α/2017).

\* Ο ανωτέρω περιορισμός δεν ισχύει στην περίπτωση διεκδίκησης θέσης ιατρού κλάδου ΕΣΥ με βαθμό Διευθυντή (άρθρο 36 του Ν.4486/2017 ΦΕΚ.115/Α/2017).

**Επισημαίνεται** ότι οι ιατροί με βαθμό Διευθυντή δεν μπορούν να διεκδικήσουν άλλη θέση Διευθυντή αν δεν έχει παρέλθει εξαετία από την λήψη του βαθμού (Περ.Ε του άρθρου 4 του Ν.3754/09 (ΦΕΚ.43/Α/2009) όπως έχει τροποποιηθεί με την παρ.4 του άρθρου 3 του Ν.3868/10 (ΦΕΚ.129/Α/2010) και έχει αντικατασταθεί με την παρ.1 του άρθρου 59 του Ν.3918/11 (ΦΕΚ.31/Α/2011).

\*Ιατροί Ε.Σ.Υ. δεν μπορούν να θέσουν υποψηφιότητα σε άλλη ομοιόβαθμη θέση με αυτή που κατέχουν αν δεν έχουν συμπληρώσει δύο (2) χρόνια συνεχή υπηρεσία στην θέση τους.

**\***Ουδείς υποβάλλει υποψηφιότητα σε θέση κλάδου ιατρών Ε.Σ.Υ. σε Νοσοκομείο αν δεν έχει εκπληρώσει την υπηρεσία υπαίθρου που ορίζει το Ν.Δ.67/68 (ΦΕΚ.303/Α)ή δεν έχει νόμιμη απαλλαγή (άρθρο 21, παρ.11 του Ν.2737/99).

\*Ο επιλεγόμενος ιατρός, για την μία (1) θέση ειδικευμένου ιατρού, ειδικότητας Ψυχιατρικής θα προσληφθεί στον εισαγωγικό βαθμό του Επιμελητή Β΄ και ακολούθως θα εξελιχθεί βαθμολογικά μέσα στο σύστημα σύμφωνα με τα οριζόμενα στον Ν.3754/09.

**Α.**Για την κατάληψη των ανωτέρω θέσεων κλάδου ιατρών ΕΣΥ που προκηρύσσονται με τη παρούσα γίνονται δεκτοί ως υποψήφιοι Ιατροί που υπηρετούν στον κλάδο ιατρών Ε.Σ.Υ. ή εκτός του κλάδου ιατρών Ε.Σ.Υ. και έχουν:

α)Ελληνική ιθαγένεια ή ιθαγένεια κράτους μέλους της Ε.Ε.

β)Άδεια άσκησης ιατρικού επαγγέλματος

γ)Τίτλο αντίστοιχης με τη θέση ιατρικής ειδικότητας.

δ)Χρόνο άσκησης της απαιτούμενης ιατρικής ειδικότητας για την θέση με βαθμό Διευθυντή τέσσερα (4) τουλάχιστον χρόνια και για την θέση με βαθμό Ε.Β. μόνο η κατοχή του τίτλου της απαιτούμενης ιατρικής ειδικότητας.

ε)Αποδεδειγμένη εμπειρία και γνώση στην επείγουσα ιατρική ή εξειδίκευση στη Μ.Ε.Θ. (για την μία (1) θέση ειδικευμένου ιατρού, ειδικότητας ΧΕΙΡΟΥΡΓΙΚΗΣ για το ΤΕΠ με βαθμό Διευθυντή).

**Β.** Οι ενδιαφερόμενοι πρέπει να υποβάλουν τα πιο κάτω δικαιολογητικά που απαιτούνται για την υποβολή υποψηφιότητας για την πλήρωση των ανωτέρω θέσεων ιατρών κλάδου ΕΣΥ :

**1.**Αίτηση-δήλωση η οποία υποβάλλεται ηλεκτρονικά στην ηλεκτρονική διεύθυνση esydoctors.moh.gov.gr. **2.**Αντίγραφο της αίτησης-δήλωσης υποψηφιότητας που έχει υποβληθεί ηλεκτρονικά, υπογεγραμμένο από τον υποψήφιο.

**3.**Φωτοαντίγραφο του πτυχίου. Σε περίπτωση πτυχίου πανεπιστημίου της αλλοδαπής απαιτείται επικυρωμένο φωτοαντίγραφο του πτυχίου, επικυρωμένο φωτοαντίγραφο επίσημης μετάφρασης και φωτοαντίγραφο της απόφασης ισοτιμίας του ΔΟΑΤΑΠ, όπου απαιτείται.

**4.**Φωτοαντίγραφο της απόφασης άδειας άσκησης ιατρικού επαγγέλματος.

**5**.Φωτοαντίγραφο της απόφασης χορήγησης τίτλου ειδικότητας.

**6.**Βεβαίωση του οικείου Ιατρικού Συλλόγου στην οποία να βεβαιώνεται:

α)Ο συνολικός χρόνος άσκησης του ιατρικού επαγγέλματος

β)Η ασκούμενη ειδικότητα και ο συνολικός χρόνος άσκησής της.

**7.**Πιστοποιητικό γέννησης ή φωτοαντίγραφο του δελτίου αστυνομικής ταυτότητας ή φωτοαντίγραφο διαβατηρίου. Όταν πρόκειται για πολίτη κράτους μέλους της Ευρωπαϊκής Ένωσης απαιτείται και επίσημη μετάφραση των δικαιολογητικών αυτών.

**8.** Βεβαίωση εκπλήρωσης υπηρεσίας υπαίθρου του Ν.Δ. 67/68 ή βεβαίωση νόμιμης απαλλαγής, όπου είναι απαραίτητη, η οποία εκδίδεται από το τμήμα ιατρών υπηρεσίας υπαίθρου της Διεύθυνσης Ανθρώπινου Δυναμικού Νομικών Προσώπων του Υπουργείου Υγείας .

**9.** Υπεύθυνη δήλωση του Ν.1599/86, του υποψήφιου για διορισμό ιατρού, στην οποία αναφέρονται τα εξής:

α)ότι δεν έχει αρνηθεί διορισμό σε θέση του κλάδου ιατρών Ε.Σ.Υ. ή σε αντίθετη περίπτωση, ότι έχουν συμπληρωθεί πέντε (5) χρόνια από την παρέλευση της προθεσμίας ανάληψης υπηρεσίας (άρθρο 29, παρ. 2, Ν.4025/11,ΦΕΚ.228/Α/2011) και

β)ότι δεν έχει παραιτηθεί από θέση του κλάδου ιατρών Ε.Σ.Υ. πριν από τη συμπλήρωση δύο (2) χρόνων από το διορισμό του ή σε αντίθετη περίπτωση ότι έχουν συμπληρωθεί πέντε (5) χρόνια από την ημερομηνία παραίτησής του (άρθρο 29, παρ. 2, Ν.4025/11,ΦΕΚ.228/Α/2011).

γ)ότι έχει συμπληρώσει δύο (2) χρόνια συνεχούς υπηρεσίας σε ομοιόβαθμη με την κρινόμενη θέση εάν είναι ήδη ιατρός του ΕΣΥ (άρθρο 23, παρ. 7 , Ν.2519/97,ΦΕΚ.165/Α/1997).

**10.** Υπεύθυνη δήλωση του υποψήφιου για διορισμό ιατρού σε θέση Επιμελητή Β΄ στην οποία να αναφέρεται ότι δεν υπηρετεί στο Ε.Σ.Υ. ή ότι έχει υποβάλλει παραίτηση από τη θέση ιατρού κλάδου Ε.Σ.Υ. στην οποία υπηρετεί. Η παραίτηση θα πρέπει να έχει υποβληθεί στον φορέα που υπηρετεί ο υποψήφιος, μέχρι τη λήξη προθεσμίας υποβολής δικαιολογητικών της παρούσας προκήρυξης.

**11**.Για την απόδειξη των ουσιαστικών προσόντων που αναφέρονται στο βιογραφικό σημείωμα, απαιτείται η υποβολή επίσημων πιστοποιητικών ή βεβαιώσεων.

**12.** Οι επιστημονικές εργασίες αναφέρονται στο βιογραφικό σημείωμα του υποψηφίου περιληπτικά.

Ανάτυπα δημοσιευμένων επιστημονικών εργασιών και επιστημονικά περιοδικά στα οποία έχουν δημοσιευθεί τέτοιες εργασίες, υποβάλλονται κατά την κρίση του υποψηφίου.

**13.** Οι πολίτες κρατών μελών της Ευρωπαϊκής Ένωσης πρέπει να υποβάλλουν πιστοποιητικό ελληνομάθειας επιπέδου Β2 από το Κέντρο Ελληνικής Γλώσσας του Υπουργείου Παιδείας, Έρευνας και Θρησκευμάτων, ή από το Διδασκαλείο Νέας Ελληνικής Γλώσσας του Εθνικού και Καποδιστριακού Πανεπιστημίου Αθηνών, ή από το σχολείο Νέας Ελληνικής Γλώσσας του Αριστοτελείου Πανεπιστημίου Θεσσαλονίκης.

Δεκτές γίνονται επίσης βεβαιώσεις γνώσης της ελληνικής γλώσσας, οι οποίες έχουν χορηγηθεί μετά από εξετάσεις ενώπιον της αρμόδιας επιτροπής του Κεντρικού Συμβουλίου Υγείας (ΚΕ.Σ.Υ.).

Για τους ιατρούς που είναι απόφοιτοι δευτεροβάθμιας εκπαίδευσης στην Ελλάδα, ή απόφοιτοι Ελληνικού Πανεπιστημίου, ή διαθέτουν απόφαση ισοτιμίας και αντιστοιχίας του πτυχίου τους από τον ΔΟΑΤΑΠ (ΔΙΚΑΤΣΑ) μετά από εξετάσεις, ή έχουν αποκτήσει τίτλο ειδικότητας στην Ελλάδα, δεν απαιτείται βεβαίωση γνώσης της ελληνικής γλώσσας.

**14.** Οι υποψήφιοι για θέσεις οι οποίες προκηρύσσονται με ειδικές προϋποθέσεις πρέπει να υποβάλλουν τα πιστοποιητικά ή τις βεβαιώσεις τα οποία αναφέρονται ρητά στην προκήρυξη, άλλως η υποψηφιότητα κρίνεται μη παραδεκτή.

Όλα τα ξενόγλωσσα πτυχία και πιστοποιητικά θα πρέπει απαραιτήτως να έχουν μεταφραστεί επίσημα στην ελληνική γλώσσα από τις αρμόδιες προς τούτο αρχές της ημεδαπής. Στα απλά φωτοαντίγραφα των ξενόγλωσσων πτυχίων και πιστοποιητικών θα πρέπει να φαίνεται και η σφραγίδα της Χάγης (APOSTILLE) που έχει τεθεί στο πρωτότυπο πτυχίο ή πιστοποιητικό. Σε κάθε περίπτωση και σύμφωνα με τα οριζόμενα στις αριθμ.ΔΙΣΚΠΟ/Φ.15/οικ.8342/1-4-2014 (ΑΔΑ:ΒΙΗ0Χ-6ΥΖ) και ΔΙΑΔΠ/Φ Α.2.3/21119/1-9-2014 (ΑΔΑ:ΒΜ3ΛΧ-ΥΝ9) εγκυκλίους του Υπουργείου Εσωτερικών και Διοικητικής Ανασυγκρότησης, γίνονται υποχρεωτικά αποδεκτά ευκρινή φωτοαντίγραφα ξενόγλωσσων πτυχίων και πιστοποιητικών, υπό την προϋπόθεση ότι τα έγγραφα αυτά έχουν επικυρωθεί πρωτίστως από δικηγόρο.

**Γ.** Η Αίτηση-Δήλωση υποψηφιότητας υποβάλλεται ηλεκτρονικά στην ηλεκτρονική διεύθυνση **esydoctors.moh.gov.gr** με την χρήση των κωδικών εισαγωγής στο TAXISNET από **10/4/2018** **ώρα 12μ.μ** μέχρι και **27/4/2018** **ώρα 23:59.**

**Στην ανωτέρω ηλεκτρονική διεύθυνση οι ενδιαφερόμενοι θα μπορούν να αναζητούν οδηγίες για την συμπλήρωση της ηλεκτρονικής αίτησης.**

Κάθε υποψήφιος μπορεί να υποβάλει υποψηφιότητα σε μία (1) έως και πέντε (5) θέσεις ειδικευμένων ιατρών κλάδου ΕΣΥ, που έχουν προκηρυχθεί από μία Δ.Υ.ΠΕ., με τις προκηρυχθείσες θέσεις της 1ης και 2ης Δ.Υ.ΠΕ, καθώς και της 3ης και 4ης Δ.Υ.ΠΕ. να θεωρούνται, αντιστοίχως, ως θέσεις μίας (1) Δ.Υ.ΠΕ. Στην αίτησή του ο υποψήφιος δηλώνει υποχρεωτικά την σειρά προτίμησής του για κάθε θέση.

Τα πεδία του ηλεκτρονικού εντύπου βιογραφικού σημειώματος αφορούν στα στοιχεία ταυτότητας του υποψηφίου, στα τυπικά προσόντα που τεκμηριώνουν σύμφωνα με την προκήρυξη το παραδεκτό της υποψηφιότητάς του και στα ουσιαστικά προσόντα που συμπληρώνονται σύμφωνα με τους πίνακες 1, 2, 3, 4 και 5 του παραρτήματος. Η υποβολή περισσοτέρων της μιας αιτήσεων-δηλώσεων για την ίδια θέση έχει ως συνέπεια τον αυτοδίκαιο αποκλεισμό του υποψηφίου από την περαιτέρω διαδικασία. Η αίτηση-δήλωση επέχει και θέση υπεύθυνης δήλωσης του άρθρου 8 του Ν.1599/1986 (Α΄/75) ως προς την ακρίβεια των δηλούμενων σ΄ αυτήν στοιχείων του υποψηφίου.

**Επισημαίνεται** ότι μέσα στην ανωτέρω προθεσμία και συγκεκριμένα από την ημερομηνία έναρξης μέχρι και την ημερομηνία λήξης της ηλεκτρονικής υποβολής της αίτησης υποψηφιότητας, ο υποψήφιος πρέπει να καταθέσει στη Διεύθυνση Ανθρώπινου Δυναμικού της 6ης Δ.Υ.ΠΕ (Υπάτης 1, Τ.Κ.26 441, Πάτρα), αυτοπροσώπως ή με εξουσιοδοτημένο από αυτόν πρόσωπο ή να αποστείλει ταχυδρομικά, είτε με συστημένη επιστολή είτε με εταιρεία ταχυμεταφοράς, σε έντυπη μορφή τα δικαιολογητικά και εκτυπωμένο και υπογεγραμμένο αντίγραφο της υποβληθείσας ηλεκτρονικά αίτησης σε κλειστό φάκελο στον οποίο να αναγράφεται η θέση για την οποία υποβάλλει υποψηφιότητα.

Ο υποψήφιος που υποβάλλει υποψηφιότητα σε διαφορετικό Συμβούλιο, πρέπει να καταθέσει ισάριθμους με τις θέσεις που διεκδικεί φακέλους δικαιολογητικών με εκτυπωμένο και υπογεγραμμένο αντίγραφο της υποβληθείσας ηλεκτρονικά αίτησης σε κάθε φάκελο.

Στην περίπτωση της ταχυδρομικής αποστολής των εγγράφων, για το εμπρόθεσμο της κατάθεσης λαμβάνεται υπόψη η ημερομηνία παράδοσής τους για αποστολή και όχι η ημερομηνία παραλαβής από την παραπάνω αρμόδια υπηρεσία.

Ο αριθμός πρωτοκόλλου για κάθε υποψηφιότητα τίθεται από την Διεύθυνση Ανθρώπινου Δυναμικού της οικείας ΔΕ.Υ.ΠΕ, επί του κλειστού φακέλου.

Για την απόσυρση της αίτησης υποψηφιότητας απαιτείται υποβολή υπεύθυνης δήλωσης στη Διεύθυνση Ανθρώπινου Δυναμικού της 6ης Δ.Υ.ΠΕ.

Μετά την λήξη προθεσμίας υποβολής των αιτήσεων η Διεύθυνση Ανθρώπινου Δυναμικού της 6ης Δ.Υ.ΠΕ ενημερώνεται ηλεκτρονικά για τις υποψηφιότητες που κατατέθηκαν. Οι παραπάνω κλειστοί φάκελοι διαβιβάζονται από την Διεύθυνση Ανθρώπινου Δυναμικού της οικείας Δ.Υ.ΠΕ. στην αρμόδια Γραμματεία του Συμβουλίου Κρίσης και Επιλογής.

Αιτήσεις – Δηλώσεις που υποβάλλονται μετά την λήξη της προθεσμίας δεν γίνονται δεκτές.

Δ.ΑΝΑΡΤΗΣΗ : Η απόφαση προκήρυξης αναρτάται στο ΔΙΑΥΓΕΙΑ σύμφωνα με τις διατάξεις του Ν.3861/2010 (Α΄112) και κοινοποιείται στον Πανελλήνιο Ιατρικό Σύλλογο και στους κατά τόπους Ιατρικούς Συλλόγους, ενώ αποστέλλεται και στην 6η Δ.Υ.ΠΕ. Πελοποννήσου, Ιονίων Νήσων, Ηπείρου & Δυτ. Ελλάδας προκειμένου να αναρτηθεί στον ιστότοπό της.

Η απόφαση προκήρυξης αποστέλλεται ηλεκτρονικά στη διεύθυνση [dpnp\_a@moh.gov.gr](mailto:dpnp_a@moh.gov.gr) το αργότερο μέχρι και την 29-03-2018 ώστε να ολοκληρωθεί από το Υπουργείο Υγείας η διαδικασία ανάρτησης στην ηλεκτρονική διεύθυνση esydoctors.moh.gov.gr.

Επίσης ολόκληρη η **ΠΡΟΚΗΡΥΞΗ ΘΕΣΕΩΝ ΚΛΑΔΟΥ ΙΑΤΡΩΝ ΕΣΥ** αναρτάται και στην ηλεκτρονική διεύθυνση του Νοσοκομείου μας www.hospkorinthos.gr.

Η ΔΙΟΙΚΗΤΡΙΑ

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΚΟΡΙΝΘΟΥ **ΚΟΙΝΟΠΟΙΗΣΗ**

**1)**Yπ.Υγείας

α) Γραφ. κ. Υπουργού

β)Γραφ. κ. Αναπληρωτή Υπουργού ΔΗΜΗΤΡΑ ΚΑΛΟΜΟΙΡΗ

γ)Γραφ. κ. Γεν. Γραμματέα

δ)Γενική Δ/νση Υπηρεσιών Υγείας

Δ/νση Ανθρώπινου Δυναμικού Ν.Π. -Τμήμα Ιατρών ΕΣΥ

ε)Τμήμα Τύπου & Δημοσίων Σχέσεων

Αριστοτέλους 17-ΤΚ.10433-ΑΘΗΝΑ

**2)**6η Υ.ΠΕ. Πελοποννήσου, Ιονίων Νήσων, Ηπείρου,

και Δυτ. Ελλάδας- Υπάτης 1, ΤΚ. 26441, Πάτρα Fax:2610423573, 2610430790

**3)** Πανελλήνιο Ιατρικό Σύλλογο-Πλουτάρχου 3- ΤΚ.10675-ΑΘΗΝΑ -**Fax:2107258663**

**4)** Ιατρικό Σύλλογο Κορινθίας – Αδειμάντου 63, ΤΚ.20131, Κόρινθος-**Fax:2741023024**

**5)**Ιατρικούς Συλλόγους της χώρας-Έδρες αυτών

**ΕΣΩΤΕΡΙΚΗ ΔΙΑΝΟΜΗ**

Γραφείο Διοικήτριας-Δ/ντή Ιατρικής Υπηρεσίας- Πρόεδρο Ε.Σ.- Δ/ντές Τομέων Ιατρικής Υπηρεσίας

Δ/ντή-Υπ/ντρια Δ/κού-Οικ/κού- Τμ.Διαχ.Ανθρ/νου Δυναμικού- Πίνακες Ανακοινώσεων